
1.Ընթացիկ իրավիճակը և իրավական ակտի ընդունման անհրաժեշտությունը

1.1 ՀՀ աշխատանքի և բարեկեցության նախարարության և նախարարության ենթակայությամբ գործող պետական ոչ առևտրային կազմակերպությունների բնականոն գործունեության ապահովման, աշխատանքային գործընթացների թվայնացման, աշխատանքերի արդյունավետության բարձրացման և ժամանակակից պահանջներին համապատասխան տեխնիկական վերազինման նպատակով անհրաժեշտություն է առաջացել ձեռք բերել համակարգչային և հարակից նոր տեխնիկա։
Առկա համակարգչային տեխնիկայի վերջին թարմացումը եղել է 2020 թվականի սկզբին և նախարարության անձնակազմում և  ենթակայությամբ գործող պետական ոչ առևտրային կազմակերպություններում առկա համակարգչային տեխնիկայի մեծ մասը հին է և բարոյապես ու ֆիզիկապես մաշված։
Ներկայում նախարարությունում, և հատկապես նախարարության ենթակայությամբ գործող մի շարք ՊՈԱԿ-ներում առկա համակարգչային սարքավորումների մեծ մասը գտնվում է տեխնիկապես անմխիթար վիճակում, ֆիզիկապես և բարոյապես մաշված է, ունի սահմանափակ տեխնիկական հնարավորություններ և չի համապատասխանում ժամանակակից ծրագրային ապահովման ու տեղեկատվական համակարգերի արդյունավետ շահագործման համար անհրաժեշտ պահանջներին։ Մեծ մասամբ սպառվել է դրանց նաև ՀՀ օրենսդրությամբ սահմանված օգտագործման նորմատաիվային ծառայության ժամկետները։ Առկա տեխնիկայի վիճակը որոշ դեպքերում հանգեցնում է աշխատանքի դանդաղեցման, տեխնիկական խափանումների և աշխատանքային գործընթացների ընդհատումների։
Միաժամանակ՝ դիտարկելի է այն հանգամանքը, որ դրանց վերջին թարմացումից հետո անցած տարիների ընթացքում փոխվել են սարքավորումներին ներկայացվող տեխնոլոգիական պահանջները, պետության կողմից իրականացվող աշխատանքների թվայնացման մակարդակը, ինչպես նաև կատարվող աշխատանքների ծավալը, նախարարության կողմից իրականացվող ռազմավարական ծրագրերի տեսլականը։
Վերոգրյալով պայմանավորված անհրաժեշտություն է առաջացել տնօրինվող առկա բյուջետային միջոցների ընձեռած հնարավորությունների շրջանակներում վերազինել նախարարության և ենթակա կազմակերպությունների կողմից օգտագործվող համակարգչային և հարակից տեխնիկան։ 
Նշված անհրաժեշտությունից ելնելով, նախարարության համակարգում իրականացվել է համակարգչային տեխնիկայի կարիքների գնահատում, որը  հաշվի առնելով նախատեսվում է ձեռք բերել 20 դյուրակիր համակարգիչ, 200 համակարգիչ, 200 անխափան սնուցման սարք։
Նախարարության ենթակայության 12 ՊՈԱԿ-ներին, կարիքների գնահատման արդյունքների համաձայն, կտրամադրվի ընդհանուր 59,160.0 հազար դրամ արժողությամբ 136 համակարգիչ և 6,174.0 հազար դրամ արժողությամբ 147 անխափան սնուցման սարք, իսկ միջոցների մնացած մասը կուղղվի Նախարարության աշխատակազմի կարիքների ապահովմանը։
Նշելի է միաժամանակ, որ նախատեսվող ձեռքբերմամբ առկա համակարգչային տեխնիկան ամբողջությամբ չի փոխարինվելու։ Նոր համակարգիչները բաշխվելու են նախարարության և ՊՈԱԿ-ների վերոնշյալ փաստացի կարիքների գնահատման հիման վրա՝ առաջնահերթ փոխարինելով այն համակարգիչները, որոնք իրենց տեխնիկական վիճակով, շահագործման տևողությամբ կամ տեխնիկական բնութագրերով հրատապ կարգով ենթակա են փոխարինման և այլևս չեն ապահովում աշխատանքային գործընթացների արդյունավետ իրականացումը։
Համակարգչային տեխնիկայի արդիականացումը պայմանավորված է նաև նախարարության համակարգում Microsoft 365 ծրագրային միջավայրի ներդրման անհրաժեշտությամբ։ Ձեռք բերվող համակարգիչների տեխնիկական հնարավորությունները կապահովեն Microsoft 365-ի գործիքների լիարժեք կիրառումը, էլեկտրոնային փաստաթղթերի և տեղեկատվության հետ համատեղ աշխատանքի կազմակերպումը, աշխատանքային գործընթացների անհրաժեշտ մակարդակի թվայնացումը, ինչպես նաև նախարարության և համակարգի կազմակերպությունների միջև էլեկտրոնային փաստաթղթաշրջանառության և տվյալների փոխանակության արդյունավետության բարձրացումը։
Միաժամանակ, 200 հատ անխափան սնուցման սարքերի ձեռքբերումը հնարավորություն կտա ապահովել համակարգչային տեխնիկայի առավել անվտանգ և կայուն շահագործումը, նվազեցնել էլեկտրամատակարարման տատանումներով և ընդհատումներով պայմանավորված սարքավորումների վնասման և տվյալների կորստի ռիսկերը։ Դյուրակիր համակարգիչների և գունավոր տպիչների ձեռքբերումը նախատեսված է նախարարության և ՊՈԱԿ-ների համապատասխան աշխատանքային կարիքների ապահովման համար։
1.2 Միաժամանակ նախագծի ընդունման նպատակը ՀՀ աշխատանքի և բարեկեցության նախարարության միասնական սոցիալական ծառայության այսուհետ՝ Ծառայություն բնականոն գործունեության անխոչընդոտ կազմակերպումն է։
Ծառայության տարածքային կենտրոններում առաջացել է թվով 50 հատ հեռախոսային սարքերի ձեռք բերման անհրաժեշտություն, որոնք նույնպես ամենօրյա օգտագործման արդյունքում դարձել են ոչ պիտանի և փոխարինման կարիք ոնեն:

2․ Առաջարկվող կարգավորումների բնույթը
2.1 Նախագծով վերոնշյալ համակարգչային տեխնիկայի ձեռքբերման համար անհրաժեշտ է 106,200.0 հազար դրամ, որը առաջարկվում է հատկացնել 1032 ծրագրի «32007. Տարեց և (կամ) հաշմանդամություն ունեցող անձանց շուրջօրյա խնամքի  պետական ոչ առևտրային կազմակերպությունների շենքային պայմանների բարելավում միջոցառման գծով առակա տնտեսումների հաշվին, որը պայմանավորված է միջոցառման գծով 2026 թվականի ընթացքում չօգտագործվող միջոցների առկայությամբ և չի հանգեցնի ծրագրով նախատեսված աշխատանքների ծավալների կամ սահմանված արդյունքային ցուցանիշների նվազեցմանը։
Հաշվի առնելով վերոգրյալը՝ բյուջետային միջոցների վերաբաշխման արդյունքում նախատեսվող համակարգչային և հարակից տեխնիկայի ձեռքբերումը հնարավորություն կտա թիրախային կերպով փոխարինել շահագործման համար ոչ բավարար և փոխարինման ենթակա տեխնիկան, էապես բարելավել հատկապես ՊՈԱԿ-ների համակարգչային բազան, ապահովել Microsoft 365 ծրագրային միջավայրի ներդրման համար անհրաժեշտ տեխնիկական պայմանները, ինչպես նաև բարձրացնել նախարարության և համակարգի կազմակերպությունների աշխատանքային գործընթացների արդյունավետությունը և շարունակականությունը։
2.2  Միաժամանակ Նախագծի նպատակն է նախարարության ենթակայության Ծառայության բնականոն գործունեության անխոչընդոտ կազմակերպումը։
Այդ նպատակով Նախագծով առաջարկվում է կատարել Հայաստանի Հանրապետության 2026 թվականի պետական բյուջեով Ծառայության միջոցով իրականացվող միջոցառումների գծով միջծրագրային վերաբաշխում (տեղա¬շարժ)՝ փոփոխություններ ծրագրերի (միջոցառումների) միջև: 
Առաջարկվող վերաբաշխման (տեղա¬շարժեր) հաշվարկների ընդհանուր պատկերը հետևյալն է.
1. 1102 «Կենսաթոշակային ապահովություն» ծրագրի 11002 Կենսաթոշակների և այլ դրամական վճարների իրականացման ապահովում» միջոցառում գծով. 
8 ամսվա փաստացի ծախսը կազմում է՝ 96,750.6 հազար դրամ: 
9 ամսվա և տարեկան հաստատված (ճշտված) բյուջեն է՝ 603,300.0 հազար դրամ,  ինն ամսվա կանխատեսվող ծախսը կկազմի՝ 99,751.4  հազար դրամ, իսկ տարեկան կանխատեսվող ծախսը՝ 108,753.7 հազար դրամ,  կանխատեսվող ֆինանսական ազատ միջոցը կկազմի՝ 493,546.3 հազար դրամ: 
Առաջարկվում  է տարեկան կանխատեսվող ֆինանսական ազատ միջոցից նվազեցնել՝ (995.0) հազար դրամ:
[bookmark: _GoBack]2. 1117 «Սոցիալական պաշտպանության բնագավառում պետական քաղաքականության մշակում, ծրագրերի համակարգում և մոնիթորինգ» ծրագրի 31001  Միասնական սոցիալական ծառայության կարողությունների զարգացում և տեխնիկական հագեցվածության ապահովում»  միջոցառման գծով առաջարկվում է «Վարչական սարքավորումներ» հոդվածով ավելացնել 995.0 հազար դրամ, հետևյալ սարքավորումների ձեռք բերման համար.
- հեռախոսային սարքեր (ip) 50 հատ՝ 19,900 դրամ մեկ միավորի արժեքով, ընդամենը 995.0 հազար դրամ:

3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը
  
Նախագիծը մշակվել է ՀՀ աշխատանքի և բարեկեցության նախարարության համապատասխան մասնագետների կողմից:
4. Նախագծի ընդունման կապակցությամբ իրավական ակտերում փոփոխություններ կատարելու անհրաժեշտության վերաբերյալ

Նախագծի ընդունմամբ այլ իրավական ակտերում փոփոխություններ կատարելու անհրաժեշտություն չի առաջանում:

5. Նախագծի ընդունման կապակցությամբ պետական բյուջեում ծախսերի եվ եկամուտների ավելացման կամ նվազեցման վերաբերյալ

Նախագծի ընդունման դեպքում  Հայաստանի Հանրապետության պետական բյուջեի եկամուտներում և ծախսերում լրացուցիչ փոփոխությունների անհրաժեշտություն  չի առաջանա։

6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2026-2030թթ. ծրագիր, ոլորտային և/կամ այլ ռազմավարություններ:
 Նախագիծը բխում է ռազմավարական ծրագրերից, մասնավորապես ՀՀ կառավարության 2026 թվականի օգոստոսի 20-ի N 1236-Ա որոշման հավելվածով ընդունված ՀՀ կառավարության 2026-2031 թվականների ծրագրի «Աշխատանքի և սոցիալական պաշտպանության» քաղաքականության ռազմավարական դրույթներից։


